Er interessert i tyske samtidslitteratur som emne. Magnus

Tema kan være hvilken retning denne dreier mot idéhistorisk, og/eller hvilken litteratur den henvender seg i til.

Problemstilling; mer usikkert. Lister avslutningsvis opp noen spørsmål jeg finner interessante, for å forsøke å sirkle inn noe mulig.

I det siste har det vært en såkalt «ultramoderistisk» dreining i den tyske samtidslitteraturen, via forfattere som Simon Strauss med boka Sju Netter, og Leonard Hieronymis manifest Ultraromantikk. En forløper for begge har vært Botho Strauss sine to korte tekststykker (tysk: Glosse) i Der Spiegel, Tiltagende Bukkesang fra 1993 og Den Siste Tysker fra 2015.

Sistnevnte forfatter og dramatiker har høstet mye kritikk i Tyskland for å ville vende tilbake til romantiske idealer, da disse av mange blir sett på som forløpere til nasjonalsosialismen med mere. Han blir avskrevet som en konservativ som ikke vet hva han gjør, men heller bereder grunnen for Pegida, AfD osv. Interessant nok har Strauss den yngre blitt mottatt noe mer balansert, men blir møter fremdeles noe av den samme kritikken. En kritiker kalte for eksempel hans bok en skremmende blanding av Heidegger og Jüngers språk.

Det blir av flere pekt på at denne nyretningen mot romantikken, finner sin teoretiske ledetråd i den sør-koreanske, tysklandbaserte filosofen og forfatteren Byung-Chul Han. Hva sier egentlig han, hva er hans filosofi/teori og på hvilken måte har den sammenheng med den tyske samtidslitteraturen?

Hva er egentlig ultraromantikk? Representerer det noe nytt, eller er det en tilbakevending til romantikken?

Er den særlig for Tyskland, eller finnes det representanter for samme tankegods ellers i Europa og verden?

Ultraromantikerene vil delvis, etter hva jeg kan forstå, tilbake til de store følelsene, det inderlige, for eksempel vreden, heller enn å si at vreden ikke har noen plass? Hvilken konsekvens har dette for den litteraturen de selv forholder seg til? Åpenbart retter de seg mot romantikerene, men hvor hadde de fokus? Vil de ha det samme fokus? Det mytiske, og sannhentene som kan være å finne der, ser ut til å ha stor betydning; på hvilken måte? Hva betyr det i praksis, og teoretisk?

Hva er denne ultraromantikken et opprør mot? Hva vil den?

Det er vel en del kimer til potensiell problemstillinger her, og det så langt jeg har komemt forløpig.